Վիկի Մարաշլյան, ՀՕՄ-ի Կենտրոնական վարչության ատենապետուհի- Նախ շատ հաճելի էր ևս մեկ անգամ գտնվել Հայաստանում և շփվել Հայաստանի, սփյուռքի ժողովրդի հետ: Կարծում եմ, որ արդյունավետ համաժողով ստացվեց և երկու օրերի նիստերի ժամանակ արծածված բոլոր առաջարկները հաստատ գործի կդրվեն՝ հանուն սփյուռքի և Հայաստանի բարօրության: Հնչեցին տարբեր տեսակետներ, ընդունեցին բանաձևեր, որոնք հետագայում կծառայեն սփյուռքի մեր աշխատանքներին: Իսկ մենք ձեռք ձեռքի տված, միասնաբար կապահովենք Հայաստան-Սփյուռք կամրջի ամրապնդումը: Շնորհակալություն եմ հայտնում սփյուռքի նախարարությանը՝ հանձին նախարար Հրանուշ Հակոբյանին, այս հրատապ համաժողովը կազմակերպելու համար, մեզ համար մասնակցելը կարևոր էր: